Zemun
Zemun (serbia keeles Земун) on tänapäeval Belgradi linnaosa. Varem oli Zemun omaette linn, mis liideti Belgradiga 1934. aastal. 2011. aasta rahvaloenduse tulemuste kohaselt elab Zemunis 168 170 elanikku. 12. sajandil vallutas Zemuni ala Ungari kuningriik, mis 15. sajandis andis selle Serbia despoot Đurađ Brankovićile, mis seejärel 1459. aastal langes Ottomani riigi võimu alla. 1739 anti Zemun Belgradi rahuga Habsburgidele, mis kaasati seejärel sõjaväestatud piirialla, kuni liidendati 1881. aastal Horvaatia-Slavoonia kuningriigi Sremi maakonnaga. Serbia kontrolli alla läks Zemun uuesti peale Austria-Ungari lagunemist ja esimese maailmasõja lõppu 5. novembril 1918. Linnaosa alla kuulub Suur sõjasaar, mida ümbritsevad Doonau ja Sava veed.